สังคมข่าวหุ้น
ดัชนีตลาดหุ้นไทยปิดที่ระดับ 1,679.90 จุด เพิ่มขึ้น 17.18 จุด มูลค่าการซื้อขาย 87,772.73 ล้านบาท ยังต้องติดตามสถานการณ์ความตึงเครียดระหว่างรัสเซียและยูเครน
ดัชนีตลาดหุ้นไทยปิดที่ระดับ 1,679.90 จุด เพิ่มขึ้น 17.18 จุด มูลค่าการซื้อขาย 87,772.73 ล้านบาท ยังต้องติดตามสถานการณ์ความตึงเครียดระหว่างรัสเซียและยูเครน
28 ก.พ. 2565

ดัชนีตลาดหุ้นไทยปิดที่ระดับ 1,679.90 จุด เพิ่มขึ้น 17.18 จุด มูลค่าการซื้อขาย 87,772.73 ล้านบาท ยังต้องติดตามสถานการณ์ความตึงเครียดระหว่างรัสเซียและยูเครน ถ้อยแถลงของประธานเฟด วันที่ 2-3 มี.ค. และตัวเลขเศรษฐกิจสหรัฐฯ รวมถึงสถานการณ์โควิด-19
NRF เดินหน้าแผนยุทธศาสตร์ต่อสู้กับโลกร้อน นำเทคโนโลยี Blockchain เสริมศักยภาพทางธุรกิจ ทุ่มงบ 700 ล้านบาท รุกลงทุนเครื่องขุดบิตคอยน์ 2,000-2,200 เครื่อง เซ็น MOU กับผู้ผลิตไฟฟ้าพลังงานสะอาดในไทย รองรับธุรกิจเหมืองขุดคริปโตฯ ที่ใช้พลังงานสะอาด 100% เป็นรายแรกในไทย สำหรับการลงทุนเหมืองขุดบิตคอยน์ จะสามารถรับรู้รายได้จากธุรกิจใหม่นี้ทันทีหลังจากเริ่มดำเนินการติดตั้ง เบื้องต้นคาดจะใช้ระยะเวลาคืนทุน 20-30 เดือน
FSMART ปันผลอีกหุ้นละ 0.20 บาท เตรียมขึ้นเครื่องหมาย XD วันที่ 10 มี.ค.นี้ หลังโชว์งบปี 2564 มีรายได้ 2,679 ล้านบาท และมีกำไร 400 ล้านบาท แม้อยู่ภายใต้สถานการณ์โควิด-19 พร้อมรับกระแสตู้ “เต่าบิน” ฟีเวอร์ ส่วนแผนปี 2565 ลุยทั้งออฟไลน์และออนไลน์ สร้าง Ecosystem เต็มรูปแบบอย่างแท้จริง ขยาย “บุญเติม Mini ATM” พร้อมมุ่งเน้นบริการออนไลน์ขยายกลุ่มลูกค้าใหม่ เตรียมเปิดผลิตภัณฑ์สินเชื่อรอบใหม่วงเงิน 1,000 ล้านบาท มั่นใจปั้นสินเชื่อและเต่าบินเป็น New S Curve ในระยะยาว
WPH สุดเจ๋ง! โชว์ปี 2564 พลิกมีกำไรสุทธิ 242 ล้านบาท จากปีก่อนที่ขาดทุน 33 ล้านบาท และทำสถิติรายได้และกำไรสูงสุดเป็นประวัติการณ์ ผลจากรับรู้รายได้ผู้ใช้บริการทั้งในและต่างประเทศเพิ่มขึ้นต่อเนื่อง รวมทั้งมีรายได้เพิ่มจากการตรวจรักษาโควิด-19 อีกทั้งมีบริษัทย่อยที่เพิ่งเปิดใหม่ ช่วยหนุนกำไรโตแรง ขณะที่บอร์ดสั่งจ่ายปันผลเป็นเงินสดงวดปี 2564 อัตรา 0.10 บาท/หุ้น ขึ้นเครื่องหมาย XD 10 มี.ค.นี้ ส่วนปี 2565 ตั้งเป้ารายได้ทำนิวไฮต่อเนื่อง ลุ้นสัดส่วนรายได้ลูกค้าต่างชาติเพิ่มขึ้นแตะ 10% ฟากศูนย์ Wellness สัญญาณดี ดันอนาคตโตก้าวกระโดด
GLAND ยกระดับอสังหาฯ ไทย ก้าวสู่ยุคดิจิทัลอย่างสมบูรณ์แบบ ผนึก “หัวเว่ย” ร่วมพัฒนา Smart Digital Township &amp; Intelligent Connectivity ด้วยเทคโนโลยีระดับโลก
CMO ปรับโครงสร้างธุรกิจครั้งใหญ่ เน้นเติมเต็มธุรกิจเทคโนโลยี ดันมาร์เก็ตแคปโตกว่าหมื่นล้าน ยกระดับสู่ EXPERIENCE-TECH CREATOR ครอบคลุมทุกโซลูชั่นธุรกิจแห่งอนาคต เปิดแผน 5 Elements (5E) ทั้งธุรกิจหลักเดิมอย่าง EVENT กับ EQUIPMENT ที่เป็นฐานรายได้หลัก และกลุ่มธุรกิจใหม่ ได้แก่ ENTERTAINMENT, END-TO-END 2.0 และ EXPERIENCE 3.0 หนุนให้เติบโตแบบก้าวกระโดด มั่นใจรายได้กว่า 2,000 ล้านบาท ภายในสิ้นปีแน่นอน
ราคาหุ้น EE ล่าสุดปิดตลาดที่ 1.71 บาท เพิ่มขึ้น 8.23% คาดตอบรับงบปี 2564 ฟันกำไร 195 ล้านบาท พุ่งกระฉูด 3,823.69% หลังมีรายได้รวม 204.48 ล้านบาท โต 3,655.61% ขณะที่ในปี 2565 เดินหน้าธุรกิจกัญชงครบวงจร คาดรับรู้รายได้จากการลงทุนในโครงการ CW1 ภายในไตรมาส 2/2565 น่าจะส่งผลให้มีการเติบโตได้อย่างต่อเนื่อง
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz …*… พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.